钦定古今图书集成/明伦汇编/闺媛典/第226卷 > 张符妻顾氏
## 钦定古今图书集成/明伦汇编/闺媛典/第226卷 > 张符妻顾氏

按《顺天府志》：“顾氏，霸州人，张符妻。父庭刺葭州，以符
为贤，与婚。氏事翁姑孝，姑性严峻，每谴责，氏顺受，未
尝征见颜色。符早世，遗三子皆幼，氏奉姑教子数十
年，艰苦万状。长子士雅成进士，为某部副郎，督永平
饷，奉母训，卒以清白显。孙、曾皆有声黉序。氏年八十
四终。”